( 390 ) 



fans et sierviteurs des grans bourgois , des Ghises , deBonfrure, 

 d'Abis et de Vesture , et aloient criant et demenant come les 

 aultres qu'il ne feussent reconneus, car il s'i estoient boutes 

 pour savoir et connoistre lesquelz estoient les plus avanchies 

 en celle armee, afin que selesdis bourgois revenoient au-desus, 

 que cheus qui estoient les plus coupables peussent estre punis. 



Ainsi s'en alerent toute nuit par ces rues criant et braiant 

 cascuns a seme maniere , et fu telle heure (tel heur) qu'il n'i 

 avoit en celle armee que cokins, truans, hengons et gens de 

 petitte valleur. 



Quant che vint viers le jour, il alerent par les maisons des 

 connestables (1) qu'il connisoient, euls dire qu'il asamblasent 

 leur gens et les amenassent ou marquiet armes et enbastenes , 

 pour defendre les franquisses et privileges de la ville, et que 

 cheus qui n'i voroient point venir , il les yroient tuer en leur 

 maisons. 



Quant che vint viers lejour, lesclis connestables menerent 

 leur gens ou marquiet et y en avoit tant que a miervelles ; et y 

 estoit Pieres au Toupet avoec pluiseurs bouchiers de Saint- 

 Piere etde Saint-Jaque, Yernoul du Secap et pluiseurs aultres 

 bon riques marchans d'avant la ville ; et estoient trestous ren- 

 ghies selonc les ruisos du marquiet. Adont fist-on laquier les 

 cloques du bieffroit et descendirent cheus qui les avoient 

 sonnes. 



Quant che vint ledit lundy au matin , le gouvreneur manda 

 a Nostre-Dame, la il avoit couquie le nuitie , aucuns de ceuls 

 qui estoient ou marquiet, tel que Ernoul du Secap, Piere au 

 Toupet, Jehan d'Avennes, Jehan de Leuze et pluiseurs aultres, 

 lesquelz y alerent et firent tant qu'il 1'amenerent ou marquiet, 

 et monseigneur le vesque ousy ; et saluerent le commun , puis 

 alerent a 1'uis de le halle et s'apoia monseigneur le vesque a le 

 piere, et la fist un moult bielle predicassion en apaisant le 



(1) L'Angleterre a conserve ses constables. 



